AGE คาดยอดขายถ่านหินปีนี้ลดจากปีก่อนที่ 3.45 ล้านตัน
AGE คาดยอดขายถ่านหินปีนี้ลดจากปีก่อนที่ 3.45 ล้านตัน หลังยอดส่งออกถ่านหินปรับตัวลงจากสภาวะเศรษฐกิจในจีน เผยมีการศึกษาแผนลงทุนธุรกิจพลังงานทดแทนต่อเนื่อง 
14 ส.ค. 2558

นายพนม ควรสถาพร กรรมการผู้จัดการ บริษัท เอเชียกรีน เอนเนอจี จำกัด (มหาชน) หรือ AGE เปิดเผยว่า ยอดขายถ่านหินปีนี้อาจจะปรับตัวลดลงจากปีที่ผ่านมาที่ 3.45 ล้านตัน จากยอดส่งออกถ่านหินที่ปรับตัวลดลง จากสภาวะเศรษกิจในประเทศจีน
ส่วนความคืบหน้าการลงทุนธุรกิจพลังงานทดแทนนั้น บริษัทยังคงมีนโยบายการลงทุน และมีการศึกษาแผนการลงทุนต่อเนื่อง โดยกำลังอยู่ในช่วงการดำเนินการและรอความชัดเจนของนโยบายภาครัฐ ซึ่งโครงการที่บริษัทจะไปลงทุนนั้นต้องมีความเสี่ยงและผลตอบแทนอยู่ในระดับที่คุ้มค่าต่อการลงทุน ขณะที่ปัจจุบันบริษัทมีความพร้อมในทุกด้านทั้งบุคคลากร เงินทุน และประสบการณ์ในการบริหารเชื้อเพลิง 